recursal/SuperWikiNEXT-32B huggingface dataset:
**Panzer VII Löwe** (lev) bol projekt superťažkého tanku, ktorý navrhla spoločnosť Krupp počas 2. svetovej vojny. Projekt nikdy neopustil technické výkresy, bolo od neho upustené v prospech projektu Panzer VIII Maus.

Verzie
------

Leicher Löwe ľahšia verzia s motorom, ktorý mal výkon 1000 konských síl a dával tanku maximálnu rýchlosť 27 km/h, vážila 76 ton, predný pancier mal hrúbku 100 mm, vežu mala namontovanú vzadu a výzbroj tvorilo delo kalibru 105 mm L/70 a spriahnutý guľomet.

Schwerer Löwe ťažšia verzia s motorom, ktorý mal výkon 1000 konských síl a dával tanku maximálnu rýchlosť 23 km/h, vážila 90 ton, predný pancier mal hrúbku 120 mm, vežu mala namontovanú v strede podvozku, výzbroj tvorilo delo kalibru 105 mm a spriahnutý guľomet.

Keď Hitler videl návrhy, prikázal upustiť od ľahšej verzie a ťažšiu verziu prikázal upraviť tak, aby výzbroj tvorilo delo kalibru 150 mm, predný pancier mal hrúbku 140 mm a maximálna rýchlosť bola 30 km/h. Žiaden prototyp ani jednej z verzií nebol nikdy postavený. Niektoré prvky z ťažšej verzie boli použité pri tanku Königstiger. Tank Löwe bol megalomanský a zároveň nereálny projekt, ktorý nemal šancu úspešného bojového nasadenia. Stroj bol príliš ťažký na to, aby prešiel cez mosty.

| * z
* d
* u
Nemecké obrnené vozidlá druhej svetovej vojny |
| --- |
| Tanky | 
* Panzer I
* Panzer II
* Panzer III
* Panzer IV
* Panther
* Tiger I, II
* Panzer 35(t)
* Panzer 38(t)

 |
| Samohybné delá, samohybné húfnice a raketomety | 
* Wespe
* Hummel
* Grille
* Panzerwerfer
* sIG 33
* Wurfrahmen 40
* Karl-Gerät

 |
| Útočné delá | 
* StuG III
* StuG IV
* StuH 42
* Brummbär
* Sturmtiger

 |
| Stíhače tankov | 
* Panzerjäger I
* Marder I
* Marder II
* Marder III
* Hetzer
* Jagdpanzer IV
* Jagdpanther
* Nashorn
* Jagdtiger
* Ferdinand/Elefant
* Raupenschlepper Ost

 |
| Polopásové vozidlá | 
* SdKfz 4
* 6
* 7
* 10
* 11
* 250
* 251
* 252
* 253
* 254

 |
| Obrnené automobily | 
* Sdkfz 221/22/23
* Sdkfz 231/32/34/63

 |
| Samohybné protilietadlové delá | 
* Flakpanzer IV: Möbelwagen, Wirbelwind, Ostwind, Kugelblitz
* Flakpanzer 38(t)

 |
| Prototypy | 
* Maus
* séria E
* Panther II
* Waffenträger
* Neubaufahrzeug
* Leichttraktor

 |
| Návrhy | 
* Panzer VII 'Löwe'
* Panzer IX
* Panzer X
* Ratte
* Monster

 |
**Thymoites** alebo **Thymoités** (starogr. *Θυμοίτης* – *Thymoites*/iný prepis *Thymoités*, lat. *Thymoetes*) je v gréckej mytológii syn aténskeho kráľa Oxynta, bol aténsky kráľ.

Thymoites zabil svojho staršieho brata Afeida, ktorý vládol len jeden rok a zmocnil sa v Aténach vlády.

Antický autor Hieronym uvádza, že na aténsky trón nastúpil okolo roku 1135 pred Kr. a vládol do roku 1128 pred Kr. Po osemročnej vláde sa jeho nástupcom stal Melanthos, syn Andropompa, ktorý bol pôvodne kráľom v messénskom Pyle, ale po útoku Dórovsa vysťahoval do Atén a keď potom Boiótčania napadli Atény, Melanthos zorganizoval obranu, mesto zachránil a Aténčania si ho nato zvolili za kráľa. Melanthos sa tak stal zakladateľom dynastie Melanthovcov.

Referencie a bibliografia
-------------------------

1. 1 2  Hieronymus, *Chronicon*, 16-187.
2. 1 2  Eusebios, *Kronika* 2,185.
3. 1 2  Pausanias, *Periégésis tés Hellados*, 2,18,9.
4. ↑  Athénaios z Naukratidy, *Deipnosophistae*, 3,96 DF.
5. ↑  Pausanias, *Periégésis tés Hellados*, 2,18,8.
6. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 253.
7. ↑  Herodotos, *História*, 5,65.

Pozri aj
--------

* Zoznam mýtických panovníkov Atén
Európa v rokoch 1935 – 1939
**Appeasement** (čítaj *apízment*, *epízment* z angl. zmierovanie, zmierňovanie) je pojem, ktorým sa v politológii označuje politicko-vojenská stratégia ústupkov, zmierňovania a tolerancie aj za cenu nevýhodnej alebo poníženej situácie, s cieľom nevyprovokovať vojenský alebo politický konflikt.

Politika appeasementu v medzivojnovom období
--------------------------------------------

Od 2. svetovej vojny získal tento pojem negatívnu konotáciu a stal sa synonymom slabošstva, zbabelosti a sebaklamu. V tomto historickom kontexte znamená appeasement politiku ústupkov a uzmierňovania si nacistického Nemecka v rokoch 1933 – 1939 predstaviteľmi Spojeného kráľovstva a Francúzska. Mocnosti vychádzali z toho, že ak si dovolia Hitlerovi uspokojiť si územné nároky na východe Európy, tak sa nebude snažiť prenikať na západ.

V tridsiatych rokoch Nemecko uplatňovalo veľmi agresívnu zahraničnú politiku. Hitler vystupoval so svojimi nárokmi vždy takým spôsobom, akoby už išlo o jeho posledné požiadavky. Nemecko hrubo porušovalo podmienky Versaillskej zmluvy a európske veľmoci proti tomu nezasiahli.

### Konkrétne príklady politiky appeasementu

* V roku 1935 začalo Nemecko budovať námornú flotilu a Spojené kráľovstvo proti tomu nezasiahlo. Naopak, s Nemeckom podpísalo námornú dohodu, v ktorej povolila Británia Nemcom postaviť si loďstvo.
* V roku 1935 sa konal plebiscit v Sársku – bol zmanipulovaný, ale európske mocnosti ho uznali.
* V roku 1936 začali Nemci (znova v rozpore s Versaillskou dohodou) remilitarizovať Porýnie.
* Nemecko uzatvorilo vojenské dohody s Talianskom a ZSSR
* 12. marca 1938 prebehol tzv. anšlus – Nemecko anektovalo Rakúsko (resp. Rakúsko sa „dobrovoľne" nechalo anektovať)
* 29. septembra 1938 – Mníchovská dohoda
* Nemecko požadovalo Gdańsk a sever Poľska

Pri poslednej požiadavke sa európske mocnosti spamätali a skončili politiku appeasementu.

Ďalšia literatúra
-----------------

* DEJMEK, Jindřich. appeasement. In:  *Akademická encyklopedie českých dějin*. Ed. Jaroslav Pánek. Zväzok 1 A – C. Praha : Historický ústav AV ČR, 2009. 384 s. Dostupné online. ISBN 978-80-7286-147-7. S. 70 – 71.
*Historia Romana*, Benátky, 1477
**Appianos** z Alexandrie (\* okolo 95, Alexandria, Egypt – † okolo 160, Rím) bol rímsko-grécky historik.

Do Ríma, ku ktorému veľmi prilipol, prišiel počas vlády cisára Hadriána. Tu pôsobil ako advokát, neskôr bol prokurátorom v Egypte Rímske občianstvo získal za pravdepodobne za vlády Hadriána. Jeho latinské meno bolo *Ulpius* alebo *Aelius*.

Napísal rozsiahle *Rímske dejiny* (grécky *Rhómaika*, latinsky *Historia Romana*), ktoré obsiahli obdobie od legendy o Aeneovi až po vládu cisára Trajána (98 – 117). Rímske dejiny, ktoré dokončil okolo roku 160, sa pôvodne skladali z 24 kníh, zachovala sa ich však len časť.

Referencie
----------

1. ↑  Appian z Aleksandrii. *Historia Rzymska (część 1 i 2)*. Wrocław : Ossolineum, 1957.
2. ↑  Appian z Aleksandrii. *Historia Rzymska (część 1)*. Wrocław : Ossolineum, 1957. S. VIII.

Iné projekty
------------

Commons
* Spolupracuj na Commons Commons ponúka multimediálne súbory na tému **Appianos**

Zdroj
-----

* *Tento článok je čiastočný alebo úplný preklad článkov Appiános na českej Wikipédii a Appian z Aleksandrii na poľskej Wikipédii.*
* Nigel Guy Wilson: Encyclopedia of Ancient Greece

Autoritné údaje: * BnF: 120075773
* GND: 118649892
* ISNI: 0000 0001 1862 8005
* LCCN: n81028285
* NK ČR: jn19981000128
* VIAF: 108993357
* WorldCat: lccn-n81028285
Ilustrácia z 13. storočia zobrazujúca Apoštolské vyznanie
**Apoštolské vyznanie viery** alebo **Verím v Boha** je vyznanie viery používané najmä na kresťanskom Západe, ktorým veriaci vyznávajú svoju vieru. Patrí medzi tzv. veľké vyznania viery. Skladá sa z 12 článkov. Okrem bohoslužieb sa používa aj na začiatku niektorých modlitieb, ako je napr. ruženec. Je súčasťou učenia rímskokatolíckej, anglikánskej, luteránskej, starokatolíckej a aj iných cirkví. 

Podľa legendy ho spísali apoštoli na desiaty deň po Ježišovom nanebovstúpení.

Preklady
--------

### Rímskokatolícka cirkev

Súčasný preklad používaný v rímskokatolíckej cirkvi znie:

> 
> Verím v Boha, Otca všemohúceho,  
> 
> Stvoriteľa neba i zeme,
> 
> 
> i v Ježiša Krista, jeho jediného Syna, nášho Pána,  
> 
> ktorý sa počal z Ducha Svätého,  
> 
> narodil sa z Márie Panny,  
> 
> trpel za vlády Poncia Piláta,  
> 
> bol ukrižovaný, umrel a bol pochovaný.  
> 
> Zostúpil k zosnulým,  
> 
> tretieho dňa vstal z mŕtvych,  
> 
> vystúpil na nebesia,  
> 
> sedí po pravici Boha Otca všemohúceho.  
> 
> Odtiaľ príde súdiť živých i mŕtvych.
> 
> 
> Verím v Ducha Svätého,  
> 
> v svätú Cirkev katolícku,  
> 
> v spoločenstvo svätých,  
> 
> v odpustenie hriechov,  
> 
> vo vzkriesenie tela  
> 
> a v život večný. Amen.
> 
> 
> 

### Evanjelická cirkev augsburského vyznania

Text Evanjelickej cirkvi a. v. znie:

> 
> Verím v Boha Otca všemohúceho, Stvoriteľa neba i zeme.  
> 
> Verím v Ježiša Krista, Syna Jeho jediného, Pána nášho, ktorý sa počal z Ducha Svätého, narodil sa z Márie panny, trpel pod Pontským Pilátom, ukrižovaný umrel a pochovaný bol; zostúpil do pekiel, v tretí deň vstal z mŕtvych, vstúpil na nebesá, sedí na pravici Boha Otca všemohúceho; odtiaľ príde súdiť živých i mŕtvych.  
> 
> Verím v Ducha Svätého, svätú cirkev všeobecnú, spoločenstvo svätých, hriechov odpustenie, tela z mŕtvych vzkriesenie a život večný. Amen.
> 
> 
>

Pozri aj
--------

* Nicejsko-carihradské vyznanie viery
* Atanaziánske vyznanie viery

Referencie
----------

1. ↑  *Jednotný katolícky spevník znotovaný.* Upravené 2. vyd. Trnava : Spolok svätého Vojtecha - Vojtech, spol. s r. o. 2006. s. 9. ISBN 80-7162-623-6
2. ↑  Malý katechizmus Dr. Martina Luthera - II. čiastka: Všeobecná viera kresťanská
Historické regióny dnešneho Lotyšska
**Kurónsko** (zriedkavejšie **Kuronsko**) alebo **Kurland** (po lotyšsky *Kurzeme*, po nemecky *Kurland*, po poľsky *Kurlandia*, po rusky *Курляндия* - Kurľandija) je historické územie v dnešnom Lotyšsku (jeho menšia časť leží aj v dnešnej Litve), západne od Rižského zálivu.

V rokoch 1237 - 1561 ho ovládal Rád nemeckých rytierov. Po rozpade rádu tu v roku 1561 vzniklo Kurónske a zemgalské vojvodstvo (v rokoch 1596 - 1617 rozdelené na dve vojvodstvá - Kurónske a Zemgalské), ktoré bolo lénom Litovského veľkokniežatstva resp. od roku 1596 Poľsko-litovského štátu. V roku 1617 získalo novú ústavu, ktorou jeho zriadenie bolo zmenené na šľachtickú republiku. V 17. storočí zakladalo aj kolónie v zámorí. Od začiatku 18. storočia bolo pod silným vplyvom Ruska a v roku 1795 bolo k Rusku aj priamo pripojené ako Kurlandská gubernia (Kurónska gubernia). V roku 1918 sa stalo súčasťou Lotyšska (malý kúsok - územie okolo Palangy - pripadol Litve), ktoré sa v roku 1940 stalo súčasťou ZSSR a dnes je opäť samostatné.

Zdrojе
------

* Kuronsko. In: *Všeobecný encyklopedický slovník*, 2002
* Kuronsko. In: *Malá československá encyklopedie* III I-L. 1. vyd. Praha: Academia, 1986. s. 665-666.
* Courland. In: *Britannica online*
* Kurónsko na zeno.org
Belgická pobrežná električková sieť (holandský oficiálny názov **Kusttram**) zabezpečuje hromadnú dopravu na belgickom pobreží Severného mora medzi obcami De Panne u francúzskych hraníc a Knokke-Heist blízko hraníc s Holandskom. Ide o najdlhšiu električkovú trať na svete.

Linka má 70 zastávok a dĺžku 68 km. Rozchod koľaje je 1000 mm. Električky jazdia každých 20 minút mimo sezóny a každých 10 minút v letných mesiacoch, kedy pobrežná električková linka prepraví viac ako 3 milióny cestujúcich.

Prevádzka pobrežnej električky sa začala v roku 1885 na úseku medzi mestami Oostende a Nieuwpoort. Ďalšia časť trasy medzi Oostende a Knokke bola otvorená v roku 1890. V roku 1912 bola trať elektrifikovaná, do tej doby mali električky parný pohon.

Od začiatku prevádzky do roku 1991 bola pobrežná električka spravovaná spoločnosťou NMVB (Nationale Maatschappij van Buurtspoorwegen, francúzsky Société nationale des chemins de fer vicinaux) a bola súčasťou tzv. Vicinálnych dráh. V roku 1991 táto spoločnosť zanikla a odvtedy trasu prevádzkuje flámska spoločnosť De Lijn.

V rokoch 1994 až 2002 boli všetky električky modernizované. Modernizácia zahŕňala najmä vybavenie súprav nízkopodlážnym oddielom v prostrednej časti vozňa. Táto úprava uľahčila prepravu osobám so zníženou pohyblivosťou a zvýšila kapacitu vozňov.

Iné projekty
------------

Commons
* Spolupracuj na Commons Commons ponúka multimediálne súbory na tému **Kusttram**

Zdroj
-----

*Tento článok je čiastočný alebo úplný preklad článku Kusttram na českej Wikipédii.*
**Movistar Open 2009** bol tenisový turnaj mužov, ktorý sa konal v dňoch od 2. do 8. februára 2009 na otvorených antukových dvorcoch v čilskom meste Viña del Mar. Titul v dvojhre obhájil Čiľan Fernando González , ktorý vo finále porazil Angentínčana Acasusa. Bol to jeho 11. titul v dvojhre na okruhu ATP. Titul vo štvorhre získali Uruguajčan Pablo Cuevas a Argentínčan Brian Dabul, ktorí vo finále porazili slovensko-český pár Michal Mertiňák, František Čermák. Pre Cuevasa to bol druhý a pre Dabula prvý titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Movistar Open 2009*
**Čile Fernando González** vs. Argentína José Acasuso 6-1 6-3

### Štvorhra mužov

*Bližšie informácie v hlavnom článku: Mužská štvorhra na Movistar Open 2009*
**Uruguaj Pablo Cuevas / Argentína Brian Dabul** vs. Slovensko Michal Mertiňák / Česko František Čermák 6-3 6-3

  


| * z
* d
* u
Turnaje Movistar Open |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | – |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
Súradnice: 42°15′S 42°42′V﻿ / ﻿42,25°S 42,7°V﻿ / 42.25; 42.7

**Kutaisi** (gruz. ქუთაისი) je druhé najväčšie gruzínske mesto 147 635 obyvateľmi (2014), ležiace v západnom regióne Imeretia asi 221 km západne od Tbilisi na rieke Rioni.

Dejiny
------

Kutaisi boli kedysi metropolou Kolchidského kráľovstva. Archeologické výskumy dokazujú, že mesto fungovalo ako hlavné mesto Kolchidy aspoň od 2. tisícročia pred Kr. Mnoho historikov sa domnieva, že keď písal Apollónios z Rodu o Jásonovi a argonautoch a ich legendárnej ceste do Kolchidy, bolo Kutaisi cieľom argonautov a sídlom kráľa Aiétesa. V rokoch 975 – 1122 bolo Kutaisi metropolou zjednoteného Gruzínskeho kráľovstva a od 15. storočia do roku 1810 potom hlavným mestom kráľovstva Imeretia, ktoré v 17. a 18. storočí trpelo pod nájazdmi Osmanskej ríše. V 60. rokoch 17. storočia mesto obsadili Turci, roku 1770 ho potom oslobodila ruská armáda. Roku 1810 však Rusko donútilo posledného kráľa utiecť do Turecka a kráľovstvo anektovalo. Počas Októbrovej revolúcie tu boli nemeckí a britskí vojaci, roku 1921 tu bola násilím ustanovená sovietska vláda.

Ekonomika
---------

Pred vyhlásením nezávislosti Gruzínska v roku 1991 bolo Kutaisi jedným z najvýznamnejších priemyselných centier republiky. Dnes sú už podniky dávno skrachované a ľudia musia hľadať prácu v zahraničí. Neďaleko mesta sa tiež nachádza vodná nádrž.

Osobnosti mesta
---------------

* Dimitrij Nikolajevič Uznadze (1886-1950), sovietsky psychológ a filozof
* Josif Orbeli (1887-1961), orientalista a riaditeľ Ermitáže
* Vasilij Pavlovič Mžavanadze (1902-1988), gruzínsky politik, prvý tajomník ÚV Komunistickej strany Gruzínska
* Tengiz Jevgenievič Abuladze, (1924-1994), filmový režisér
* Nino Burdžanadze (\* 1964), opozičná politička
* Katie Melua (\* 1984), speváčka

Partnerské mestá
----------------

* ISR Aškelon, Izrael
* FRA Bayonne, Francúzsko
* USA Columbia, USA
* UKR Dnipro, Ukrajina
* UKR Doneck, Ukrajina
* AZE Ganzi, Azerbajdžan
* ARM Gjumri, Arménsko
* UKR Charkov, Ukrajina
* TUR Kars, Turecko
* UKR Ľvov, Ukrajina
* GBR Newport, Spojené kráľovstvo
* GRC Nikea, Grécko
* FRA Lyon, Francúzsko
* BUL Plovdiv, Bulharsko
* POL Poznaň, Poľsko
* IRN Rašt, Irán
* TUR Samsun, Turecko
* ČĽR Tchien-ťin, Čínska ľudová republika
* RUS Tula, Rusko
* ESP Vitoria-Gasteiz, Španielsko
* ČĽR Sin-chua, Čínska ľudová republika

Pozri aj
--------

* Trolejbusová doprava v Kutaisi
* Katedrála Bagrati
* Kláštor Gelati

Iné projekty
------------

Commons
* Spolupracuj na Commons Commons ponúka multimediálne súbory na tému **Kutaisi**

Externé odkazy
--------------

* Oficiálne stránky mesta

Zdroj
-----

*Tento článok je čiastočný alebo úplný preklad článku Kutaisi na českej Wikipédii.*
Výstavná budova Viedenskej secesie
**Ausstellungsgebäude der Wiener Secession** (doslova "Výstavná budova/výstavný pavilón Viedenskej secesie") alebo skrátene **Secession(sgebäude)** je budova v centre Viedne, dielo architekta J. M. Olbricha postavené v rokoch 1897 - 1898.

Stavba
------

Koncept budovy pozostáva z jednoduchých geometrických tvarov. Je postavená na základe v tvare štvorca. Vo vnútri budovy sa nachádza veľká sála so skleneným zastrešením. Najdominantnejšou časťou je kupola z pozláteného bronzu prelamovaného do tvaru vavrínového lístia. Kupola je obklopená štvoricou menších vežičiek. Celá stavba je hojne zdobená. V pôvodnom koncepte bol však motív zlátenej kupoly dvakrát, teda na oboch stranách hlavného vstupu.

Viedenská secesia
-----------------

Nad portálom sa nachádza nadpis:

*„Každej dobe jej umenie, každému umeniu jej slobodu"* (Ludwig Hevesi)

V motte je naznačený program hnutia *Viedenská secesia*. To založili v roku 1897 ako reakciu na vtedajšie oficiálne akademické učenie. Zakladateľmi je skupinka umelcov Gustav Klimt, Jozef Hoffmann a Otto Wagner (J. M. Olbrich bol jeho žiak). Cieľom bolo postaviť sa proti s takou architektúrou a umením, ktoré bude zodpovedať rozvoju a modernej spoločnosti. Skupina *Viedenská secesia* sa snažila kontrolovať bohatosť organickej výzdoby a hľadala strohejšie motívy v kvádrových blokoch. Uprednostňovali geometrický detail. 
Budova naznačovala sebavedomie viedenskej avandgardy, kde sa stretávali predstavitelia hnutia. Vtedajšia kritika však označila toto dielo za *„dom zlatej kapusty"*.

Literatúra
----------

* F. Prinaova, E. DEmartimon,: *1000 let architektury*, Slovart, Praha 2006, str.: 280
* j. Pichoan,: *Dejiny umenia 12*, Ikar 2002, ISBN 80-551-0176-0
**G80 - G83: MOZGOVÉ OCHRNUTIE A INÉ PARALYTICKÉ SYNDRÓMY** patria do VI. kapitoly MKCH-10 - Choroby nervového systému.

**G80 - DETSKÉ MOZGOVÉ OCHRNUTIE**

Zahŕňa:
Littleovu chorobu
Nezahŕňa:
dedičnú spastickú paraplégiu (G11.4)
G80.0 - Spastické mozgové ochrnutie
Vrodená spastická paralýza (mozgová)
G80.1 - Spastická diplégia
G80.2 - Infatilná hemiplégia
G80.3 - Dyskinetické mozgové ochrnutie
Atetoidné mozgové ochrnutie
G80.4 - Ataxické mozgové ochrnutie
G80.8 - Iné infantilné mozgové ochrnutie
Zmiešané syndrómy mozgového ochrnutia
G80.9 - Nešpecifikované detské mozgové ochrnutie
Mozgové ochrnutie NS
**G81 - HEMIPLÉGIA**

Poznámka: Na prvotné kódovanie sa táto položka používa len vtedy, ak sa hemiplégia
uvádza bez bližšej špecifikácie, alebo je stará či dlhotrvajúca, ale bez špecifikovanej príčiny. Položka sa používa aj na viacnásobné kódovanie na identifikovanie týchto typov hemiplégie vznikajúcej z akejkoľvek príčiny.

Nezahŕňa:
kongenitálne a infatilné mozgové ochrnutie (G80.-)
G81.0 - Chabá hemiplégia
G81.1 - Spastická hemiplégia
G81.9 - Nešpecifikovaná hemiplégia
**G82 - PARAPLÉGIA A TETRAPLÉGIA (KVADRUPLÉGIA)**

Poznámka: Na prvotné kódovanie sa táto položka používa len vtedy, ak sa vyznačené
stavy uvádzajú bez bližšej špecifikácie alebo sú staré či dlhotrvajúce, ale bez
špecifikovanej príčiny. Položka sa používa aj na viacnásobné kódovanie
na identifikovanie týchto stavov vznikajúcich z akejkoľvek príčiny.

Nezahŕňa:
vrodenú mozgovú obrnu a obrnu detského veku (G80.-)
G82.0 - Chabá paraplégia
G82.1 - Spastická paraplégia
G82.2 - Nešpecifikovaná paraplégia
Ochrnutie oboch dolných končatín NS
Paraplégia (dolná) NS
G82.3 - Chabá tetraplégia
G82.4 - Spastická tetraplégia
G82.5 - Nešpecifikovaná tetraplégia
Kvadruplégia NS
**G83 - INÉ PARALYTICKÉ SYNDRÓMY**

Poznámka: Na prvotné kódovanie sa táto položka používa len vtedy, ak sa vyznačené
stavy uvádzajú bez bližšej špecifikácie, alebo sú staré či dlhotrvajúce, ale bez
špecifikovanej príčiny. Položka sa používa aj na viacnásobné kódovanie na
identifikovanie týchto stavov vznikajúcich z akejkoľvek príčiny.

Zahŕňa:
paralýzu (úplnú) (neúplnú) s výnimkou, ako sa uvádza v G80 - G82
G83.0 - Diplégia horných končatín
Diplégia (horná)
Ochrnutie oboch horných končatín
G83.1 - Monoplégia dolnej končatiny
Ochrnutie dolnej končatiny
G83.2 - Monoplégia hornej končatiny
Ochrnutie hornej končatiny
G83.3 - Nešpecifikovaná monoplégia
G83.4 - Syndróm cauda equina
Neurogénny močový mechúr pri syndróme cauda equina
Nezahŕňa:
spinálny močový mechúr NS (G95.8)
G83.8 - Iné špecifikované paralytické syndrómy
Toddova paralýza (poepileptická)
G83.9 - Nešpecifikovaný paralytický syndróm

Zdroje
------

* Národné centrum zdravotníckych informácií
Kavitáca na lopatkách lodnej skrutky
Kavitáciou zničené lopatky turbíny
**Kavitácia** (z latinského *cavitas* – dutina), je hydrodynamická dutina, vytvorená v kvapaline pri prudkom lokálnom poklese okolitého tlaku. Po zániku podtlaku, ktorý ju vytvoril kavita zaniká implóziou.

Ak kvapalinu z fyzikálneho hľadiska považujeme za nestlačiteľnú, potom prudký lokálny pokles tlaku spôsobí odčerpanie kvapaliny z určitého miesta, pričom okolitá kvapalina nestihne na uvedené miesto (kvôli zotrvačnosti a viskozite) hneď natiecť. Tak na chvíľu vznikne vákuová "bublina" – kavita. Kavita je spočiatku vákuovo "prázdna", ak však dynamický podtlak trvá môžu do nej difundovať pary zo stien kavity. Po zmiznutí budiaceho podtlaku kavita skolabuje (okolitá kvapalina prudko vyplní prázdny priestor), pričom vznikne rázová vlna – mikrovýbuch, ktorý sa šíri kvapalinou do okolia a prejavuje sa akustickým pulzom. Ak sa v mieste implózie nachádza pevný materiál (lopatka turbíny, lodná skrutka, potrubie a pod.) má to naň deštruktívny účinok. Prejavuje sa vytrhávaním mikročiastočiek materiálu, čo spôsobuje rýchle opotrebenie. Na vznik kavity má vplyv hlavne rýchlosť prúdenia (veľkosť podtlaku), povrchové napätie kvapaliny a jej viskozita.

Kavitácia vzniká v technických zariadeniach pohybujúcich sa rýchlo v kvapaline. Napr. na lopatkách lodných skrutiek, lopatkách turbín, v čerpadlách, v ohyboch rúr a pod. Kavitácia vytvára hluk, nestabilitu chodu, zvyšuje drsnosť povrchu čím znižuje účinnosť zariadení, poškodzuje povrchy vytrhávaním materiálu (tzv. kavitačné opotrebenie), ale i spevňovaním, čo vedie k vzniku trhlín.

Iné projekty
------------

Commons
* Spolupracuj na Commons Commons ponúka multimediálne súbory na tému **Kavitácia**
**Žalm** (z gréckeho ψαλμός *psalmos* „spev sprevádzaný strunovými nástrojmi") je literárny útvar známy predovšetkým z Biblie, najmä zo Starého zákona. Nájdeme ho však aj v mimobiblickej literatúre, napr. v textoch z Ugaritu. Ide o modlitbu písanú poetickou formou za pomoci klasických semitských jazykových nástrojov (prízvuky, paralelizmus, chiazmus, a pod.). Okrem modlitby viac súkromného charakteru môže ísť aj o modlitbu verejnú, napr. o spev pri kráľovskej intronizácii, pri národných slávnostiach a pod.

V Biblii sa najviac žalmov nachádza v Knihe žalmov, celkom 150 či 151 (rozdelenie niektorých žalmov sa v rôznych edíciách líši), ale aj ďalšie sú rozptýlené v celom Starom zákone: Deborina pieseň (Sdc 5), Jonášov žalm (Jon 2), Abakukov žalm (Abk 3) a pod.

Žalmy možno nájsť aj v Novom zákone: Kantikum Panny Márie (Magnificat), Zachariášove kantikum atď.

Žalm je zhudobnený verš svätého písma. Spieval sa sólovo, zborovo alebo sa striedal sólista s obcou.
Formy prednesu žalmu:

* responzoriálna psalmódia
* antifonálna psalmódia

Žalm, podobne ako lekcie, sa recitoval na jednom hlavnom tóne, ktorý sa nazýval *tenor* (*reprekusa*, *recitanta*).
V súvislosti s rozvrhom na dve veršové dvojice boli ustálené aj kadenčné formuly. Na začiatku bol krátky vzostupný vzorec *inicio*, na konci klesajúci – *terminacio* (*finalis*), medzi nimi vlastná recitácia na tenore, prerušená uprostred krátkym vzorcom – *mediacio* (*metrum*). V metru a vo finalis mohli byť krátke melizmy. Tenory neboli celkom otrockým recitovaním na jednom tóne, ale bolo možné ich melodické zvlnenie (tzv. *flexa*), ak si to vyžadovali textové prízvuky.

Pozri aj
--------

* Kniha žalmov
Peter Aerts *Holandský kickboxer*
**Európsky Kickbox** je kontinentálna odnož bojového umenia kickbox. Súperi v ňom využívajú boxerské údery a kopy z tradičných bojových umení (napr. karate). Pri zápase bojovníci stoja, a preto keď jeden z nich padne na zem, nie je povolené pokračovať v boji.

Termín „kickbox" vymyslel japonský promotér boxerských zápasov Osamu Noguchi ako variantu Muay Thai a karate v 50. rokoch 20. storočia. Neskôr sa tento termín používal pre americkú komunitu. Existuje veľa odnoží „kickboxu", ako napr. japonský, americký, indický, barmský alebo francúzsky.

Kickbox možno vykonávať ako plne kontaktný šport alebo ako spôsob zlepšenia zdravotného stavu, telesnej ale aj duševnej kondície. Bojovníci používajú pri kontaktom športe chránič holení, suspenzor, topánky a prilbu (nie je povinná). V kickboxe sú kopy pod pás povolené iba vo forme tzv. low-kick. V Európskom kickboxe sa miesto krátkych môžu používať dlhé nohavice.

Kickbox sa často zamieňa s Thajským boxom (Muay Thai). Tieto dva športy sú podobné, ale v thajskom boxe sú povolené kopy pod pás, údery kolenami a lakťom.

História
--------

Full Contact
Holandský kickboxer Jan Plas sa naučil v Japonsku kickbox od samotného Kenjiho Kurosakiho a po návrate do Holandska založil s niekoľkými vyznávačmi Muay Thai v roku 1978 Mejiro Gym. V tom istom založil roku NKBB (Holandskú Asociácu Kickboxu), prvú kickboxovú organizáciu v Holandsku. Tento šport potom expandoval do USA hlavne vďaka popularite a úspechu Keva Kelseyho v 70. rokoch. 

### Pravidlá

Európsky štýl kickboxu vznikol ako kombinácia Muay Thai a Japonského kickboxu a ich pravidiel. Delí sa do troch odlišných disciplín.

* *Semi Contact* - je prakticky najbezpečnejšou formou kickboxu. Bojovníci nesmú ísť do plného kontaktu a sily, súpera sa musia len ľahko dotknúť. Zápas je zastavený po každom strete s patrične prevedenou technikou úderu a kopu, za ktoré sú rozhodcami udelené body.
* *Light Contact* - má rovnaké pravidká ako Semi Contact s jedným rozdielom - zápas nie je zastavovaný po každej bodovacej technike
* *Full Contact* - disciplína kickboxu, ktorej zmyslom je poraziť protivníka pomocou plnej sily úderov a kopov, ktoré musia zasiahnuť povolené miesta so zodpovedajúcou presnosťou, rýchlosťou a smerom, ktorý formuje správny kontakt medzi bojovníkmi. Údery a kopy sú povolené na predok a strany hlavy, predok a boky tela (nad pásom). Povolené sú tiež podmety. Zápas prebieha v ringu. Ringový rozhodca je zodpovedný za bojovníkovu bezpečnosť a dodržiavanie pravidiel. Sleduje prevedenie techník a udeľuje za ne body, ktoré sú zapisované do bodovacej karty. Amatérske zápasy majú tri dvojminútové kola s minútovými prestávkami. Výnimočné sú zápasy na päť dvojminútových kôl s minútovými prestávkami, ale iba po súhlase oboch bojovníkov.

Existuje ešte špeciálna forma kickboxu tzv. *low-kick*, ktorý je takmer totožný s full-contact iba s tým rozdielom, že sú povolené kopy na súperove stehná.

Zdroj
-----

*Tento článok je čiastočný alebo úplný preklad článkov Kickboxing na českej Wikipédii a Kickboxing na anglickej Wikipédii.*
Zrekonštruované kostry - Huanghetitan a Daxiatitan (vzadu)
**Huanghetitan** (titán zo Žltej rieky) je rod stredne veľkého až veľkého sauropóda, ktorý kráčal po zemi dnešnej provincie Kan-su v Číne pred zhruba 145 až 90 miliónmi rokov v spodnej kriede.

Druhy a veľkosť
---------------

Huanghetitan má v súčasnosti dva druhy; **Huanghetitan liujiaxiaensis**, ktorý bol 12 metrov dlhý, teda patril medzi menšie sauropódy, ale zato mal najväčší hrudný kôš zo všetkých známych dinosaurov.

Ďalší druh, **Huanghetitan ruyangensis** bol však omnoho väčší. Na dĺžku meral okolo 30 metrov a v kohútiku bol vysoký osem metrov. Krk bol dlhý 12 metrov, telo 9 metrov a chvost tiež 9 metrov. Mal tiež veľmi dlhé nohy, brucho mal vo výške okolo štyroch metrov. Celkovo bol vysoký okolo 14 metrov. Pravdepodobne vážil až okolo 65 ton, ale štúdia z roku 2020 naznačili, že mohol merať okolo 24 metrov a vážiť okolo 30 ton. Mal jedny z najväčších rebier, najdlhšie meralo až takmer tri metre. Tento primitívny Titanosauriform bol jedným z najväčších dinosaurov v Ázii.

Zdroje
------

* Huanghetitan - prehistoric-wildlife.com
**Hrúz fúzatý** (*Romanogobio uranoscopus*) je malá kaprovitá (*Cyprinidae*) ryba.

Opis
----

Ide o drobnú rybku. Je podobná hrúzovi škvrnitému. Má dva veľmi dlhé fúzy siahajúce až na úroveň žiabrového viečka. Oči má posadené pomerne vysoko na hlave. Plutvy sú v pomere k telu väčšie než u ostatných hrúzov. Na tele má niekoľko tmavých pruhov. Dorastá dĺžky maximálne 15 cm. Dožíva sa asi 8 rokov.

Výskyt
------

Vyskytuje sa v povodí Dunaja, najmä vo východnej časti. Výskyt na Slovensku – Bodva, Topľa, Ondava, Laborec, Torysa, Hornád, Dunaj, Orava, Váh, Vlára, Ulička. V Česku sa jeho výskyt predpokladá, nebol však doteraz overený. Obýva hlavne časti tokov s prúdom. Je citlivý na znečistenie, priemyselnú ťažbu štrku a výstavbu priehrad.

Potrava
-------

Živí sa hlavne drobnými živočíchmi z dna ako sú červy, kôrovce a larvy hmyzu.

Rozmnožovanie
-------------

Rozmnožuje sa v období mája a júna. Ryby v tejto dobe tiahnu v kŕdľoch proti prúdu. Samice kladú ikry v plytčinách na vodné rastliny a na kamene.

Referencie
----------

1. ↑   *hrúz fúzatý* [online]. Štátna ochrana prírody SR, [cit. 2011-10-30]. Dostupné online.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Hrúz fúzatý**
* Spolupracuj na Wikidruhoch Wikidruhy ponúkajú informácie na tému **Hrúz fúzatý**

Zdroj
-----

* Romanogobio uranoscopus. 2006 IUCN Red List of Threatened Species. prístup 19. 10. 2011.
* *Tento článok je čiastočný alebo úplný preklad článku Hrouzek dlouhovousý na českej Wikipédii.*
**Žalman Brothers Band** je slovenská blues rocková hudobná skupina hlásiaca sa k južanskému rocku. Založil ju Peter Žalman, pôvodne basgitarista skupiny Hartus, v Bratislave v roku 2001. V zostave stabilne pôsobia aj gitarista a spevák Martin Výboch, gitarista Martin Varga a bubeník Erik Kriššák.

História
--------

V roku 2001 sa Peter Žalman rozhodol založiť skupinu Žalman Brothers Band, pričom zostava sa vykryštalizovala po vystúpení na bratislavskom festivale Livin’Blues do podoby Peter Žalman (basa), Erik Kriššák (bicie), Silvester Sališ (gitara, spev) a Martin Výboch (gitara, spev). V roku 2002, po nahratí eponymného dema v domácom štúdiu u Kroka, nahrádza Sališa gitarista Martin Varga. V roku 2003 skupina nahráva, opäť u Kroka, deväťskladbový demo album *Track 1*. Následne sa zúčastnila nahrávania koncertného sampleru Slovenskej bluesovej spoločnosti – *Slovenská bluesrocková spoločnosť no.4*. Skupina sa nasledujúce roky venovala aktívnemu koncertovaniu a v roku 2010 nahrala koncertný album *Live in Stará Pekárna*, ktorá obsahuje záznam vystúpenia zo dňa 12.mája 2010 z klubu Stará Pekárna v Brne. V roku 2012 začala skupina pripravovať nové skladby.

Nahrávky
--------

* *Žalman Brothers Band*, demo ,2002
* *Track 1*, demo, 2003
* *Blues rocková spoločnosť no.4*, sampler, 2003
* *Live in Stará Pekárna*, koncertný album, 2010
* *Som, kto som*, 2015

Odkazy
------

* Oficiálna stránka skupiny Žalman Brothers Band
* Žalman Brothers Band na facebooku
* Žalman Brothers Band na bandzone.cz
**htop** je interaktívny správca procesov. Je navrhnutý ako alternatíva k unixovému programu top. Zobrazuje zoznam procesov bežiacich na počítači, zvyčajne zoradených podľa množstva využitia CPU. Htop poskytuje úplný zoznam spustených procesov (top zobrazuje iba najnáročnejšie), používa farebné zobrazenie (nie čiernobiele) a vizuálne zobrazuje informácie o stave procesora, swap a stavu pamäte. Htop môže tiež zobraziť všetky procesy v hierarchickom strome.

Používatelia často používajú htop v prípadoch, keď program top neposkytuje dostatočné množstvo informácií, ktoré požadujeme. Htop sa s obľubou používa aj na aktuálne monitorovanie vyťaženosti systému. V porovnaní s programom top poskytuje pohodlnejšie, vizuálne a kurzorom riadené rozhranie na odosielanie signálov jednotlivým procesom.

Htop je napísaný v programovacom jazyku C a na zobrazovanie používa knižnicu ncurses. Jeho názov je odvodený od krstného mena pôvodného autora (zvolenie názvu je inšpirované názvom programu *pinfo*, ktorý je funkčne podobný programu *info*).

Pretože rozhranie na monitorovanie systému nie je medzi jednotlivými operačnými systémami typu Unix štandardizované, musí sa časť kódu prispôsobovať zvlášť pre každý operačný systém. Podpora iných operačných systémov, konkrétne OpenBSD, FreeBSD a Mac OS X, bola pridaná vo verzie htop 2.0. Podpora pre Solaris/Illumos/OpenIndiana pridaná v 2.2.0.

Htop bol pôvodné fork niekoľkých vývojárov nazvaný ako htop-dev a s podporou pôvodného autora bola stránka programu presmerovaná na novú doménu.

Pozri aj
--------

* top (softvér)
* bmon ― monitorovanie množstva prenesených dát cez sieťové zariadenia

Referencie
----------

1. ↑  Najstarší záznam prvej verzie
2. ↑   *System Monitoring with htop* [online].. Dostupné online. Archivované 2018-06-18 z originálu.
3. ↑   *htop FAQ* [online]. [Cit. 2012-06-15]. Dostupné online.
4. ↑   *Going cross-platform: how htop was made portable - FOSDEM 2016* [online]. [Cit. 2016-12-30]. Dostupné online.
5. ↑
6. ↑   *hisham.hm/htop* [online].. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Htop**

Externé odkazy
--------------

* Domovská stránka htop
* `htop(1)` – Linux User's Manual – User Commands

Zdroj
-----

*Tento článok je čiastočný alebo úplný preklad článku htop na anglickej Wikipédii.*
10 kopejok, 1980
**Sovietsky rubeľ** (rus. рубль; názvy v ďalších sovietskych jazykoch pozri nižšie) bola menová jednotka v Sovietskom zväze. Rubeľ sa delil na 100 kopejok (rus. копе́йка, plurál: копе́йки). Používal sa v rokoch 1923 až 1991.

Po rozpade ZSSR bol v rokoch 1992 až 1995 sovietsky rubeľ postupne stiahnutý z obehu. Posledná krajina, ktorá opustila sovietský rubeľ, bol Tadžikistan v roku 1995.

Mince: 1, 2, 3, 5, 10, 15, 20, 50 kopejok, 1, 5, 10 rubľov  
Bankovky: 1, 3, 5, 10, 25, 50, 100, 200, 500, 1000 rubľov

Etymológia
----------

Slovo „rubeľ" je odvodené z ruského slovesa *рубить* (rúbať). Historicky bol „rubeľ" odseknutý kúsok hrivny (odliatku) striebra.

Rubeľ v Sovietskom zväze
------------------------

Menová jednotka Sovietskeho zväzu mala svoje vlastné meno vo všetkých jazykoch ZSSR, občas mierne odlišné od ruského označenia. Všetky bankovky mali označenie mena a hodnoty vo všetkých jazykoch sovietskych republík. Tieto názvy sa zachovali v súčasnom Rusku, napríklad v tatárskom jazyku *rubeľ* a *kopejka* sú *sum* a *tien*. Názvy rôznych menových jednotiek štátov centrálnej Ázie sú jednoducho miestne názvy pre "rubeľ".

Názov menovej jednotky v oficiálnych jazykoch 15 zväzových republík, v poradí, v akom sa objavili na bankovkách:

| Jazyk | Rubeľ (v danom jazyku) | Kopejka (v danom jazyku) | Rubeľ (prepis) | Kopejka (prepis) |
| --- | --- | --- | --- | --- |
| ruština | рубль | копейка | rubľ | kopejka |
| ukrajinčina | карбованець | копійка | karbovanec | kopijka |
| bieloruština | рубель | капейка | rubeľ | kapejka |
| uzbečtina | сўм | копейка | so'm' | kopeika' |
| kazaština | сом |  | som |  |
| gruzínčina | მანეთი |  | manati |  |
| azerbajdžančina | манат | гəпик | manat | qəpik |
| litovčina | rublis | kapeika | — | — |
| moldavčina | рублэ |  | rublă | copeică |
| lotyština | rublis | kapeika | — | — |
| kirgizština | сом | тыйн | som | tyin |
| tadžičtina | сўм |  | sum |  |
| arménčina | ռուբլի | կոպեկ | roubli | kopek |
| turkménčina | манат |  | manat |  |
| estónčina | rubla | kopikas | — | — |

Poznámka: po rozpade ZSSR sa písmo uzbeckého, azerbajdžanského, moldavského a turkménskeho jazyka zmenilo z cyriliky na latinku.

Zdroj
-----

*Tento článok je čiastočný alebo úplný preklad článku Rublo soviético na španielskej Wikipédii (číslo revízie nebolo určené).*
Hugo Kapet
**Kapetovci** alebo **Kapetovská dynastia** bola franská dynastia, ktorá sa po dynastii Karolovcov roku 987 ujala vlády vo Francúzsku. S cieľom zjednotiť Francúzsko a vytvoriť z neho hrdú krajinu ju založil Hugo Kapet.

Ako franský vojvodca bol pôvodne priamym poddaným posledného kráľa dynastie Karolovcov, ale roku 987 ho zvolili za francúzskeho kráľa. Sám bol potomkom Karola Veľkého, čo zohralo veľkú rolu pri jeho voľbe. Jeho pozícia však nebola veľmi pevná – z Paríža vládol severnému Francúzsku, ale vojvodovia v Normandii, Burgundsku a Akvitánii mali takmer rovnakú moc.

Formovanie Francúzska
---------------------

Kapetovci chceli vytvoriť z Francúzska jednotný, hrdý a prosperujúci štát. Vplyv Kapetovcov a francúzske národné cítenie vzrástli za vlády Ľudovíta VI. Tučného (1108 – 1137), ktorý sa spojil s predstaviteľmi cirkvi proti Nemecku a Anglicku. Francúzska šľachta sa zaujíma skôr o vlastné blaho ako o rozkvet francúzskeho kráľovstva. Vzhľadom na sobáše medzi šľachtickými rodmi vznikala deľba a zlučovanie majetkov, čo vyvolávalo problémy.

Dynastia založená Hugom Kapetom zanikla roku 1328. Tento stav nepriamo zapríčinili úpadok neskorších francúzskych kráľovských rodov Valois a Bourbon.

| * z
* d
* u
Panovníci Francúzska |
| --- |
| Merovejovci | 
* Pharamond
* Chlodio
* Merovech
* Childerich I.
* Chlodovik I.
* Chlodomir
* Teoderich I.
* Childebert I.
* Chlotar I.
* Teodebert I.
* Teodebald I.
* Charibert I.
* Chilperich I.
* Guntran I.
* Sigibert I.
* Childebert II.
* Teoderich II.
* Chlotar II.
* Dagobert I.
* Charibert II.
* Chlodovik II.
* Sigibert III.
* Chlotar III.
* Childerich II.
* Teoderich III.
* Chlodovik III.
* Dagobert II.
* Chlodovik IV.
* Childebert III.
* Dagobert III.
* Chilperich II.
* Chlotar IV.
* Teoderich IV.
* Childerich III.

 |
| Karolovci | 
* Karol Martel
* Pipin Krátky
* Karolman I.
* Karol I.
* Ľudovít I.
* Karol II.
* Ľudovít II.
* Ľudovít III.
* Karolman II.
* Karol III.
* Odo I.
* Karol III. Prostý
* Róbert I.
* Raoul I.
* Ľudovít IV.
* Lothar
* Ľudovít V.

 |
| Kapetovci | 
* Hugo Kapet
* Róbert II.
* Henrich I.
* Filip I.
* Ľudovít VI.
* Ľudovít VII.
* Filip II.
* Ľudovít VIII.
* Ľudovít IX.
* Filip III.
* Filip IV.
* Ľudovít X.
* Ján I.
* Filip V.
* Karol IV.

 |
| Valoisovci | 
* Filip VI.
* Ján II.
* Karol V.
* Karol VI.
* Karol VII.
* Ľudovít XI.
* Karol VIII.
* Ľudovít XII.
* František I.
* Henrich II.
* František II.
* Karol IX.
* Henrich III.

 |
| Bourbonovci | 
* Henrich IV.
* Ľudovít XIII.
* Ľudovít XIV.
* Ľudovít XV.
* Ľudovít XVI.
* Ľudovít XVII.
* Ľudovít XVIII.
* Karol X.

 |
| Bonapartovci | 
* Napoleon I.
* Napoleon III.

 |
| Orleánska dynastia | 
* Ľudovít Filip I.

 |
Kuršský záliv
Kuršský záliv oddeľuje od Baltského mora Kuršská kosa
**Kuršský záliv** (lit. Kuršių marios, rus. Куршский залив) alebo **Kurská zátoka** je záliv - lagúna pri juhovýchodnom pobreží Baltského mora pri brehoch Ruska (Kaliningradská oblasť na juhu) a Litvy (Klaipėdský kraj na severe). Meno pochádza od starého baltského národa Kurši. Rozloha zálivu je 1 584 km². Je 93 km dlhý a priemerne 17,3 km široký. Hlboký je priemerne 3,7 m a maximálne 7 m. Od mora je oddelený Kuršskou kosou. Na severe je Klajpedským prielivom širokým 390 m spojený s morom. Do zálivu ústi rieka Neman svojou deltou. V zime záliv zamŕza na približne 80 dní, v lete má voda na povrchu teplotu až 25°C.

Fauna
-----

Záliv je dôležitou rybársku oblasťou. Základné priemyselné ryby sú kapry, nosále, zubáče, pleskáče, zubatice, úhory. Na východnom brehu je biologická stanica (sledovanie a krúžkovanie vtáctva).

Osídlenie pobrežia
------------------

Na brehu ležia obce (*Litva*): Klaipėda (štvrť Smiltynė), Neringa (jej súčasti: Nida, Preila, Pervalka, Juodkrantė) - na Kurskej kose, Klaipėda (južná časť mesta), Dreverna, Kintai, Lūžgaliai,Svencelė Šturmai, Ventė a Uostadvaris (ktorý je na brehu ostrova Rusnė (najväčší z mnohých ostrovov, tvoriacich deltu rieky Neman, ktorá nesie svoje vody svojimi mnohými ramenami - už pod iným názvom - do kuršského zálivu od východu) (protiľahlý breh).
Ďalej: (*Kaliningradská oblasť*): Morskoje, Rybačij, Djuny, Lesnoe(Lesnoje), Zelenogradsk - na Kurskej kose
Verbnoje, Zalivino, Polessk, Belomorskoje, Krasnoje, Razino, Golovkino a Prochladnoje (Južný a východný breh zálivu náležiaci dnes Kaliningradskej oblasti.

Referencie
----------

1. 1 2   *Názvy geografických objektov z územia mimo SR* [online]. Bratislava: Úrad geodézie, kartografie a katastra Slovenskej republiky, rev. 2011-06-01, [cit. 2016-03-26]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kuršský záliv**

Zdroj
-----

*Tento článok je čiastočný alebo úplný preklad článku Kurský záliv na českej Wikipédii.*
Súradnice: 9°2′12″S 38°45′5″V﻿ / ﻿9,03667°S 38,75139°V﻿ / 9.03667; 38.75139

Koptská Katedrála sv. Juraja
**Katedrála svätého Juraja** v meste Addis Abeba v Etiópii je pravoslávnym chrámom Etiópskej ortodoxnej cirkvi.

Dejiny
------

Katedrála sa začala stavať za vlády cisára Menelika II. na pamiatku víťazstva nad talianskymi vojskami v roku 1886 v bitke pri meste Adua. Preto sa na stavbe podieľali aj talianski vojnoví zajatci. Pomenovaná bola na počesť svätého Juraja, ktorého znaky niesli etiópski bojovníci vo vojne proti Talianom. V roku 1930 bol v chráme korunovaný za etiópskeho cisára Haile Selassie. Preto je katedrála aj pútnickým miestom rastafariánov z celého sveta. Počas talianskej okupácie bola katedrála zničená a obnovená bola až po oslobodení v roku 1941.

Architektúra
------------

Chrám je pozoruhodný svojím osemstenovým pôdorysom. V jeho architektúre sa spájajú prvky európskej a tradičnej etiópskej ortodoxnej architektúry (v interiéri aj v exteriéri).

Iné projekty
------------

Commons
* Spolupracuj na Commons Commons ponúka multimediálne súbory na tému **Katedrála svätého Juraja (Addis Abeba)**

Externé odkazy
--------------

* www.sacred-destinations.com/ethiopia/addis-ababa-st-george-cathedral.htm
Pohľad na ostrov Île aux Cygnes z vrchu Eiffelovej veže. Replika Sochy slobody sa nachádza na druhom konci ostrova.
**Île aux Cygnes** (slov. Ostrov labutí) je malý ostrov na rieke Seina v Paríži, situovaný v 15. a 16. obvode Paríža. Je to umelo vytvorený ostrov z roku 1827, ktorý mal chrániť prístav Port of Grenelle. 

Ostrov je dlhý 850 metrov a široký 11 metrov. Vedie ním alej l'Allée des Cygnes. Ostrov je dostupný dvoma stanicami parížskeho metra Passy a Bir-Hakeim a je križovaný troma mostami Pont de Grenelle, Pont Rouelle a Pont de Bir-Hakeim.

Socha slobody
-------------

Replika Sochy slobody na ostrove Île aux Cygnes.
Najvýraznejší znak ostrova je malá Socha slobody, ktorá je otočená tvárou na západ, k jej väčšej dvojičke - Soche slobody v New Yorku.

Iné projekty
------------

Commons
* Spolupracuj na Commons Commons ponúka multimediálne súbory na tému **Île aux Cygnes**

Súradnice: 48° 51′ 06″ s.š. 2° 16′ 55″ v.d.


|  |  |
| --- | --- |
| Portal | Francúzsky portál |
Katedrála svätého Henryka (Helsinki)
**Katedrála svätého Henryka** v Helsinkách (fín. *Pyhän Henrikin katedraalije*) je hlavnou rímskokatolíckou katedrálou a chrámom v prevažne protestantskom Fínsku.

Pozadie
-------

Fínsko bolo od čias christianizácie rímskokatolíckou krajinou, ale od 16. storočia sa pod vplyvom reformácie, ktorá sa šírila zo Švédska, stalo evanjelickou krajinou. Doteraz sa väčšina veriacich hlási k Fínskej evanjelickej cirkvi. 

Katolíci sa odvtedy stali minoritou. V 19. storočí však vznikla potreba postaviť katolícky chrám pre cudzincov, ktorí prichádzajú do tohto mesta. Katedrálu svätého Henryka postavili v rokoch 1858 až 1860 v neogotickom architektonickom štýle podľa plánov nemeckého architekta Ernsta Lohrmanna. Slúžila hlavne poľským vojakom, ktorí vykonávali vojenskú službu v radoch armády Ruského impéria, ktoré vtedy územie Fínska spravovalo (do roku 1917). V súčasnosti sa tu slúžia katolícke bohoslužby vo fínskom, poľskom a v anglickom jazyku.

Iné projekty
------------

Commons
* Spolupracuj na Commons Commons ponúka multimediálne súbory na tému **Katedrála svätého Henryka (Helsinki)**

Externé odkazy
--------------

* Oficiálna stránka katedrály
Muž nosiaci pančuchové nohavice
**Pančuchové nohavice** alebo silonky sú časť oblečenia, nosená prevažne ženami. Tento trend sa však preniesol aj na mužov a čoraz viac výrobcov pančuchového tovaru ponúka tovar aj pre mužov.

Použitie
--------

### Na každodenné nosenie

Muži nosiaci pančuchové nohavice začali byť od roku 2002 pozornosťou médií. Dôvody na nosenie môžu byť rôzne, napr.:

* V zimných obdobiach pomôžu zahriať nohy a sú pohodlnejšie ako bežné spodky, keďže aj pri relatívne malej hrúbke zahrejú.
* Stimulácia krvného obehu, ak pracujete v profesii, ktorá vyžaduje celodenné sedenie alebo státie. Môžu pomôcť znížiť opuchy nôh a znížiť riziko problémov s obehom krvi.
* Na zvýšenie športového výkonu, revitalizáciu unavených svalov na nohách.

Nájsť je možné rôzne pančuchové nohavice. Od tenkých priesvitných (začínajú od 8 den), až po hrubšie nepriehľadné (100 den). Je možné ich zakúpiť v rôznych farbách a odtieňoch, najčastejšie v čiernej alebo hnedej farbe.

Niektorí muži nosia pančuchové nohavice pod nohavicami, s ponožkami alebo bez. Tí odvážnejší nosia hrubšie farebné kombinácie so šortkami.

### Zdravotné dôvody

Kompresné pančuchové nohavice môžu pomôcť pri liečbe cievnych ochorení. Tie je možné už dlhšiu dobu zakúpiť v lekárňach alebo výdajniach zdravotníckych potrieb.

### Šport

Množstvo mužov využíva túto časť oblečenia pri rôznych športových aktivitách ako napr.:

* cyklistika - v chladnom období pod tenké cyklistické oblečenie
* potápanie
* beh v chladnom období
* futbal v chladnom období

Výrobcovia
----------

Na trhu je množstvo pančuchového tovaru pre mužov, medzi výrobcov patria aj slovenskí alebo českí výrobcovia ako Aries, ADRIAN, Evona...

Zdroj
-----

*Tento článok je čiastočný alebo úplný preklad článku Pantyhose for men na anglickej Wikipédii.*
Poloha Plisky v rámci Bulharska
Čiastočne zrekonštruované pozostatky Veľkej baziliky
**Pliska** (bulh. Плиска) je historické mesto v Šumenskej oblasti v Bulharsku. Po objavenie archeologických pamiatok v rokoch 1899 – 1900, dokazujúcich lokalizáciu slávneho centra prvej ríše, sa vtedajšia dedina nazývala *Aboba*.

Dejiny
------

Okolie Plisky bolo obývané už v 7. storočí pri vzniku Prvej bulharskej ríše (681 – 1018). Chán Asparuch si ju vybral za svoje sídlo, čím sa stala v rokoch 681 až 893 hlavným mestom ríše. Počas najväčšieho rozkvetu zaberala plochu 23 km². Cár Simeon presídlil sídlo ríše do neďalekej Preslavy, ktorá bola hlavným mestom v rokoch 893 – 972. Pliska si napriek tomu udržala na dlhé stáročia výsadné postavenie – jej význam upadol až po okupácii Bulharska osmanskými Turkami koncom 14. storočia.

Moderná Pliska
--------------

Počas osmanskej nadvlády mesto upadlo a zachovala sa len blízka dedina s názvom Aboba. Tá bola v roku 1925 premenovaná na Pliskov. Dnešná podoba názvu – Pliska, sa začala používať od roku 1947. Moderné mesto má zhruba 1 124 obyvateľov a nachádza sa 146 m n. m. zhruba 400 km na severovýchod od Sofie.

Iné projekty
------------

Commons
* Spolupracuj na Commons Commons ponúka multimediálne súbory na tému **Pliska**

Zdroj
-----

*Tento článok je čiastočný alebo úplný preklad článku Pliska na českej Wikipédii.*

Súradnice: 43°23′13″S 27°07′55″V﻿ / ﻿43,387°S 27,132°V﻿ / 43.387; 27.132